جرمن میں لاؤڈ اسپیکر کے ذریعہ اذان دینے پر پابندی عائد

جرمنی کی ایک عدالت نے مقامی مسجد میں لاؤڈ اسپیکر کے ذریعہ اذان دینے پر پابندی لگا دی ہے۔

خبر کا کوڈ: ۴۳۴۹۰۷

تاریخ: ۰۵ ارديبهشت ۲۰۱۸ - ۰۹:۵۲

رسا نیوز ایجنسی کی رپورٹ کے مطابق، جرمن کی ایک عدالت نے مقامی مسجد میں لاؤڈ اسپیکر کے ذریعہ اذان دینے پر پابندی لگا دی ہے۔ اطلاعات کے مطابق ترک نژاد مسلمانوں کی یہ مسجد جرمن شہر ڈورٹمنڈ کے نواحی قصبے اوہر ایرکنشویک میں واقع ہے جہاں حکام کی اجازت کے بعد نماز جمعہ کے لیے لاؤڈ اسپیکر پر اذان دی جا رہی تھی۔

ایک جرمن جوڑے نے عدالت میں دائر مقدمے میں یہ مؤقف اختیار کیا تھا کہ مسجد کے مؤذن کی جانب سے ہفتہ وار لاؤڈاسپیکر پر دی جانے والی اذان ان کے مسیحی عقائد اور مذببی آزادی کے منافی ہے۔

عدالت نے اس مقدمے کا فیصلہ سناتے ہوئے کہا ہے کہ مقامی حکام نے مسجد میں اذان کی اجازت دیتے ہوئے قواعد و ضوابط کی پابندی نہیں کی، اس لیے اس مسجد میں لاؤڈ اسپیکر پر اذان نہیں دی جا سکتی۔ مسجد میں اذان دینے کی اجازت کے لیے دوبارہ درخواست دی جا سکتی ہے۔ /۹۸۸/ ن۹۴۰